CELEX: 31984R2239
Language: el
Date: 1984-07-31
Title: Κανονισμός (ΕΟΚ) αριθ. 2239/84 της Επιτροπής της 31ης Ιουλίου 1984 για την τροποποίηση του κανονισμού (ΕΟΚ) αριθ. 1767/82 περί καθορισμού των λεπτομερειών εφαρμογής των ειδικών εισφορών κατά την εισαγωγή ορισμένων γαλακτοκομικών προϊόντων

Avis juridique important

|

31984R2239

Κανονισμός (ΕΟΚ) αριθ. 2239/84 της Επιτροπής της 31ης Ιουλίου 1984 για την τροποποίηση του κανονισμού (ΕΟΚ) αριθ. 1767/82 περί καθορισμού των λεπτομερειών εφαρμογής των ειδικών εισφορών κατά την εισαγωγή ορισμένων γαλακτοκομικών προϊόντων  

Επίσημη Εφημερίδα αριθ. L 205 της 01/08/1984 σ. 0042 - 0043 Φινλανδική ειδική έκδοση: Κεφάλαιο 3 τόμος 17 σ. 0238  Ισπανική ειδική έκδοση: Κεφάλαιο 03 τόμος 31 σ. 0214  Σουηδική ειδική έκδοση: Κεφάλαιο 3 τόμος 17 σ. 0238  Πορτογαλική ειδική έκδοση : Κεφάλαιο 03 τόμος 31 σ. 0214 

***** ΚΑΝΟΝΙΣΜΟΣ (ΕΟΚ) αριθ. 2239/84 ΤΗΣ ΕΠΙΤΡΟΠΗΣ  της 31ης Ιουλίου 1984  για την τροποποίηση του κανονισμού (ΕΟΚ) αριθ. 1767/82 περί καθορισμού των λεπτομερειών εφαρμογής των ειδικών εισφορών κατά την εισαγωγή ορισμένων γαλακτοκομικών προϊόντων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1557/84 (2), και ιδίως το άρθρο 14 παράγραφος 7,  Εκτιμώντας:  ότι η απόφαση 84/255/ΕΟΚ του Συμβουλίου της 10ης Απριλίου 1984 για τη σύναψη συμφωνίας υπό μορφή ανταλλαγής επιστολών περί τροποποιήσεως του προσωρινού διακανονισμού εναρμονισμένων ενεργειών μεταξύ της Ευρωπαϊκής Οικονομικής Κοινότητας και τη Δημοκρατίας της Φινλανδίας σχετικά με τις αμοιβαίες ανταλλαγές τυρών (3) κατέστησε εφαρμόσιμες τις νέες ετήσιες δασμολογικές ποσοστώσεις, καθώς και ποσόστωση για το τυρί Tilsit·  ότι το άρθρο 11 και το παράρτημα ΙΙ του κανονισμού (ΕΟΚ) αριθ. 2915/79 του Συμβουλίου της 18ης Δεκεμβρίου 1979 περί καθορισμού των ομάδων προϊόντων και των ειδικών διατάξεων σχετικά με τον υπολογισμό των εισφορών στον τομέα του γάλακτος και των γαλακτοκομικών προϊόντων και περί τροποποιήσεως του κανονισμού (ΕΟΚ) αριθ. 950/68 περί του Κοινού Δασμολογίου (4), όπως τροποποιήθηκε τελευταία από τον κανονισμό (ΕΟΚ) αριθ. 1736/84 (5), έχουν θεσπιστεί από αυτόν τον κανονισμό κατόπιν της αποφάσεως 84/255/ΕΟΚ·  ότι ο κανονισμός (ΕΟΚ) αριθ. 1767/82 της Επιτροπής (6), όπως τροποποιήθηκε τελευταία από τον κανονισμό (ΕΟΚ) αριθ. 1693/84 (7), πρέπει να προσαρμοστεί συνεπεία της τροποποιήσεως του κανονισμού (ΕΟΚ) αριθ. 2915/79·  ότι η ετήσια δασμολογική ποσόστωση των 100 τόνων ισχύει για το έτος 1984· ότι πρέπει να προβλεφθεί ότι η καθορισθείσα εισφορά θα ισχύει για την ίδια περίοδο·  ότι τα μέτρα που προβλέπονται από τον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γακακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Τα παραρτήματα του κανονισμού (ΕΟΚ) αριθ. 1767/82 τροποποιούνται ως εξής:  1. Στο παράρτημα Ι, προστίθεται ο εξής τίτλος:  1.2.3.4 //   //   //   //   // «Κλάση του Κοινού  Δασμολογίου   // Περιγραφή εμπορευμάτων   // Χώρα  προελεύσεως   // Εισφορά κατά την  εισαγωγή εις ECU ανά 100 χιλιόγραμμα  καθαρού βάρους  //   //   //   //   // στ) ex 04.04 Ε Ι β) 2  // Tilsit, ωριμάνσεως τουλάχιστον ενός μηνός, εντός ορίων ετήσιας δασμολογικής ποσοστώσεως 100 τόνων για το 1984, προερχομένων εκ Φινλανδίας  // Φινλανδία  // 55,00»  //   //  //   //  2. Σστο παράρτημα ΙΙΙ σημείο Η, το μέρος της φράσης «Tilsit ή Butterkaese» που αναφέρεται στο παράρτημα Ι στοιχεία ι) και κ) αντικαθίσταται από την εξής φράση: «Tilsit ή Butterkaese που αναφέρεται στο παράρτημα Ι στοιχεία ι), κ) και στ)».  3. Στο παράρτημα IV, στον τίτλο Φινλανδία, στη στήλη περιγραφή εμπορευμάτων, ο τυρός «Tilsit» προστίθεται μετά από τον τυρό «Finlandia».  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται κατόπιν αιτήσεως του ενδιαφερόμενου, από την 1η Ιανουαρίου 1984.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 31 Ιουλίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 150 της 6. 6. 1984, σ. 34.  (3) ΕΕ αριθ. L 126 της 12. 5. 1984, σ. 34.  (4) ΕΕ αριθ. L 329 της 24. 12. 1979, σ. 1.  (5) ΕΕ αριθ. L 164 της 22. 6. 1984, σ. 10.  (6) ΕΕ αριθ. L 196 της 5. 7. 1982, σ. 1.  (7) ΕΕ αριθ. L 160 της 16. 6. 1984, σ. 14.